# *Csongrád Város Polgármesterétől*

**M**

Száma: Ép/25-24/2019

Témafelelős: Hajdú Tamás városi főépítész

**E L Ő T E R J E S Z T É S**

**Csongrád Város Önkormányzata Képviselő-testületének**

**2019. december 19-én tartandó ülésére**

Tárgy: Csongrád város településrendezési eszközeinek módosításának elfogadása és rendelet megalkotása (HÉSZ)

**Tisztelt Képviselő testület!**

A Képviselő-testület a 26/2019. (II.21.) önkormányzati határozatával (továbbiakban: Határozat) döntött Csongrád Város Helyi Építési Szabályzatának módosításáról.

A 314/2012. (XI.8.) Korm. rendeletben rögzített eljárási rend szerint az *Államigazgatási véleményezési szakasz (Kr. 38-39. §)* lezárult. A területileg illetékes állami főépítész záró véleményét megküldte Hivatalunk részére *(lásd. I. sz. melléklet)*, melyet az eljárásrend szerint ismertetni kell a döntésre jogosult képviselő-testülettel is, majd ezt követően kerülhet sor a településrendezési eszközök elfogadására, a rendelet megalkotására.

A rendelet az elfogadását követően – a 314/2012. (XI.8.) Kormány rendelet 43. § szerint – leghamarabb a kihirdetését követő 15. napon léphet hatályba (Kr. 43. § 1.a pont szerint), valamint a településrendezési eszközt – az elfogadásáról szóló jegyzőkönyvvel együtt – a képviselő-testületi döntést követő 10 napon belül meg kell küldeni az állami főépítészi hatáskörében eljáró megyei kormányhivatalnak és az eljárásban részt vevő összes államigazgatási szervnek.

Kérem a Tisztelt Képviselő-testületet, hogy az előterjesztést vitassa meg, és hagyja jóvá Csongrád Város teljes területére vonatkozó Településszerkezeti Terv elfogadásáról szóló 185/2005. (VIII. 26.) ÖKt. határozat módosítását *(lásd. II. sz. melléklet)*, majd azt követően alkossa meg rendeletét Csongrád Város Helyi Építési Szabályzatáról és Szabályozási Tervének jóváhagyásáról szóló 25/2005. (VIII. 29.) Ökt. rendelet módosításáról *(lásd. III. sz. melléklet).*

**HATÁROZATI JAVASLAT**

Csongrád Város Önkormányzatának Képviselő-testülete a *„Csongrád város településrendezési eszközeinek módosításának elfogadása, és rendelet megalkotása”* tárgyú előterjesztést megtárgyalta és az alábbi döntést hozza.

A Képviselő-testület a 185/2005. (VIII. 26.) ÖKt. határozattal (továbbiakban: Határozat) jóváhagyott Településszerkezeti Tervet a következőképpen módosítja ***(lásd: II. sz. melléklet szerint)***:

1. A Határozat Településszerkezeti Tervlapja a terv 1. mellékletben jelölt tervezési területek tartalmával módosul.
2. Az 1. pont szerinti településszerkezeti terv módosításához kapcsolódó településszerkezeti tervi leírást a terv 2. melléklete tartalmazza.

Felelős: Bedő Tamás polgármester

Határidő: azonnal, továbbításra 10 nap

Erről jegyzőkönyvi kivonaton értesítést kap:

1.) a Képviselő-testület tagjai,

2.) Tárkányi Ferenc, mérnöki iroda

3.) Hajdú Tamás városi főépítész

Csongrád, 2019. december 11.

Bedő Tamás

polgármester